AOT เริ่มรีบาวด์ หลังหมดกังวลเก็บค่าเช่าเพิ่มแค่ 100 ลบ.
AOT เริ่มรีบาวด์ หลังหมดกังวลเก็บค่าเช่าเพิ่มแค่ 100 ลบ. ล่าสุด ณ เวลา 10.25 น. ราคาอยู่ที่ 39.25 บาท บวก 0.25 บาท หรือ 0.64% สูงสุดที่ 39.75 บาท ต่ำสุดที่ 39.25 บาท มูลค่าซื้อขายที่ 887.22 ล้านบาท
16 ก.พ. 2560

ผู้สื่อข่าวรายงานว่า ราคาหุ้นบริษัท ท่าอากาศยานไทย จำกัด (มหาชน) หรือ AOT ณ เวลา 10.25 น. ราคาอยู่ที่ 39.25 บาท บวก 0.25 บาท หรือ 0.64% สูงสุดที่ 39.75 บาท ต่ำสุดที่ 39.25 บาท มูลค่าซื้อขายที่ 887.22 ล้านบาท ขณะที่ดัชนีตลาดหุ้นไทยโดยรวมบวก 0.30%

โดยราคาหุ้น AOT ปรับตัวขึ้นหลังจากที่บริษัทออกมาชี้แจงการเก็บค่าเช่าสนามบินสุวรรณภูมิของกรมธนารักษ์ว่าไม่มีการเปลี่ยนแปลงยังคงเหมือนเดิมทุกอย่าง คือ รูปแบบผลตอบแทนต่อส่วนแบ่งส่วนกำไร (Profit Sharing) ซึ่งเหมือนกับสนามบินทั้ง 5 แห่งของ AOT
ทั้งนี้ปัจจุบันสนามบินสุวรรณภูมิจ่ายค่าเช่าไปปีละ 1.5 พันล้านบาท หากมีการปรับอัตราค่าเช่าเพิ่มขึ้นจากกรมธนารักษ์แล้ว ค่าเช่าของใหม่ก็จะไม่เกิน 1.6 พันล้านบาทต่อปี
ขณะที่ บล.แลนด์ แอนด์ เฮ้าส์ แนะ”ซื้อ”หุ้น AOT ให้แนวต้าน 42.5 บาท แนวรับ 38.5 บาท และตัดขาดทุน 37 บาท ตลาดฯ มีความกังวลข่าวที่กรมธนารักษ์จะคิดค่าเช่าที่ดินเพิ่ม ซึ่งอาจกระทบกำไรอย่างมีนัยสำคัญ ล่าสุด AOT ชี้แจงว่าค่าเช่าไม่ได้เพิ่มมากตามที่กังวล และต้นทุนก็สามารถผลักภาระต่อให้ผู้บริโภคได้ พร้อมให้มูลค่ายุติธรรม 45 บาท